Diari Oficial de la Generalitat Valenciana


Sumari del DOGV 5215, del 09-03-2006 (2006/2462)

RESOLUCIÓ de 24 de gener de 2006, de la Conselleria d'Empresa, Universitat i Ciència, per la qual es declara aigua mineromedicinal, per a ús tòpic, la procedent de l'obra subterrània O-5459, instal·lació elevadora núm. 4.874, situada a la partida de les Salines, terme municipal de Manuel, de la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5215

Data del DOGV
:   09-03-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/2462


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 24 de gener de 2006, de la Conselleria d'Empresa, Universitat i Ciència, per la qual es declara aigua mineromedicinal, per a ús tòpic, la procedent de l'obra subterrània O-5459, instal·lació elevadora núm. 4.874, situada a la partida de les Salines, terme municipal de Manuel, de la província de València. [2006/2462]  
Vist l'expedient instruït pel Servei Territorial d'Indústria i Energia de València, a fi de classificar com a aigües mineromedicinals les procedents de l'obra subterrània O-5459, instal·lació elevadora núm. 4.874, situada a la partida de les Salines, terme municipal de Manuel, de la província de València, coordenades UTM X=716.200, Y=4.325.070, Z=60 ± 10 m.s.n.m., incoat pel Sr. José Roig Santandreu, i la titular actual de la qual és la societat El Pla Las Salinas de Manuel amb CIF núm. A-96157086.  
Vist que el Servei Territorial d'Indústria de València, tot aplicant l'article 39.2 del Reglament General per al Règim de la Mineria, de 25 d'agost de 1978, va procedir a publicar l'acte d'iniciació de l'expedient en el Butlletí Oficial de Província núm. 83, de data 7 d'abril de 2004, i en el DOGV núm. 4.731, de data 14 d'abril de 2004.  
Vist que amb data 28 de novembre de 2001, personal tècnic de la Unitat de Mines del Servei Territorial d'Indústria i Energia de València va procedir a la preceptiva presa i al precintament de mostres.  
Vist que una part d'aquelles mostres va ser tramesa el dia 3 de gener de 2002 a l'Institut Geològic i Miner d'Espanya per als corresponents anàlisi i informe.  
Vist que l'Institut Geològic i Miner d'Espanya, amb data 28 de març de 2002, registre d'entrada el dia 9 d'abril de 2002, emeté informe favorable per a l'ús tòpic, condicionat al pronunciament de l'autoritat sanitària.  
Vist que el titular de l'expedient, amb data 26 de desembre de 2003, presenta un informe emés pel Departament de Farmacologia de la Facultat de Medicina i Odontologia de la Universitat de València, i posterior informe de data 22 de juny de 2005, relatiu a les aigües procedents de la indicada captació núm. 5.459, instal·lació elevadora 4.874, de la província de València.  
Vist que amb data 11 de maig de 2004, el Servei Territorial d'Indústria de València trasllada l'expedient a l'Àrea d'Ordenació i Seguretat Industrial i Minera, amb informe favorable a la declaració com a mineromedicinal de les indicades aigües.  
Vist que amb data 9 de juny de 2004 se sol·licita informe a la Conselleria de Sanitat, Direcció General per a la Salut Pública, així com a la Confederació Hidrogràfica del Xúquer.  
Vist que mitjançant escrit registrat d'entrada el 8 de juliol de 2004, la Confederació Hidrogràfica del Xúquer emet informe en el qual assenyala que no té res a oposar a la declaració d'aigua mineromedicinal.  
Vist que amb data 14 de juliol de 2005, registre d'entrada 15 de juliol de 2005, la Direcció General per a la Salut Pública de la Conselleria de Sanitat emet informe, de data 5 de juliol de 2004, favorable, a efectes de la declaració com a aigua mineromedicinal per a ús tòpic la procedent de la indicada captació núm. 5.459, instal·lació elevadora 4.874, de la província de València.  
Vist que per resolució del director territorial de València, de data 7 de juny de 2005, registre d'eixida de 15 de juny de 2005, s'autoritza la transmissió en concepte d'arrendament, de l'autorització d'aprofitament de la secció B), amb declaració d'aigua mineroindustrial de les aigües procedents del pou núm. 4.874, situat a la partida de les Salines, del terme municipal de Manuel, a favor de la societat El Pla Las Salinas de Manuel, SA.  
Atés que l'informe emés per la Conselleria de Sanitat és vinculant d'acord amb l'article 24.3 de la vigent Llei de Mines de 21 de juliol de 1973 i l'article 38.3 del Reglament General per al Règim de la Mineria de 25 d'agost de 1978.  
Atés que l'escrit, de data de registre 11 de maig de 2004, del Servei Territorial d'Indústria de València, és favorable a la declaració de l'aigua procedent de l'esmentada captació com a mineromedicinal.  
Atés que l'expedient s'ha sotmés a informació pública, sense que hi conste que s'hagen formulat oposicions.  
Atés que en la tramitació de l'expedient s'han complit els preceptes legals recollits en la vigent Llei de Mines i en el seu reglament.  
Esta Conselleria d'Empresa, Universitat i Ciència resol:  
Declarar aigua mineromedicinal, per a ús tòpic, la procedent de l'obra subterrània O-5459, instal·lació elevadora núm. 4.874, situada a la partida les Salines, terme municipal de Manuel, de la província de València, coordenades UTM, X=716.200, Y=4.325.070, Z=60 ± 10 m.s.n.m.  
Esta resolució no pot estendre's de facto per a aigües procedents de qualsevol altre brollador, pou, sondatge, font, etc. existent o a realitzar, si prèviament i després de la corresponent tramitació reglamentària esta Conselleria no acorda la qualificació com a mineromedicinal de les aigües així obtingudes.  
Prèviament a l'aprofitament de l'aigua declarada mineromedicinal en la present resolució, caldrà sol·licitar al Servei Territorial d'Indústria i Seguretat Industrial de la província de València la corresponent concessió d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu reglament.  
La present resolució és definitiva en via administrativa i contra ella podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant el conseller d'Empresa, Universitat i Ciència en el termini d'un mes comptat des de l'endemà de la notificació, de conformitat amb el que s'ha disposat en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 24 de gener de 2006.. El conseller: Justo Nieto Nieto.